**Latvijas Modernās pieccīņas federācijas**

**Valdes sēdes protokols Nr. 17/1-pro**

**2017.gada 7.februārī**

**Rīgā, Grostonas 6b**

Valdes sēdes sākums: plkst. 17:30

Valdes sēdē piedalās: Jānis Liepiņš, Andris Kalniņš, Andris Feldmanis, Valērijs Cvetkovs, , Mihails Jefremenko, Andrejs Gaidis Zeibots, S.Judkins, D.Čerkovskis

Nav ieradies: Sandris Šika, A.Dorošenko, Kaspars Garkanis

Valdes sēdes vadītājs: J.Liepiņš

Valdes sēdes protokolists: I.Kaņepa

Darba kārtībā:

1. Jaunatnes sporta programma. (D.Čerkovskis; S.Judkins)

2. Treneru algu pārskatīšana un apstiprināšana 2017.gadam. (J.Liepiņš)

3. Treneru atskaite.

4. Dažādi.

1. J.Liepiņš atklāj Valdes sēdi. Tiek apstiprināts iepriekšējās valdes sēdes protokols.

J.Liepiņš informē par Latvijas atklāto čempionātu RIGA OPEN2017. Secinājums – čempionāts norisinājies veiksmīgi - piedalījušies dalībnieki no vairākām valstīm, atzinīgi novērtē veterānu interesi par čempionātu. Prezidents izsaka pateicību visiem čempionāta organizatoriem un atbalstītājiem, īpaši S.Judkinam, D.Čerkovskim.

J.Liepiņš informē, ka Kleistu sporta bāzē būtu jāveic kosmētiskais remonts.

J.Liepiņš dod vārdu S.Judkinam, kurš detalizēti informē par čempionāta RIGA OPEN2017 norisi un rezultātiem. D.Čerkovskis informē par savu ieguldījumu sacensību organizēšanā.

D.Čerkovskis izklāsta savu redzējumu par jaunatnes sporta attīstību. Meklē iespējas peldētājiem rast iespēju trenēties skriešanā un šaušanā. Iesaka izstrādāt sacensību reglamentu. Informē, ka trūkst resursu, lai organizētu sacensības. Labākajiem sportistiem jādod iespēja piedalīties starptautiskās sacensībās, kas jāiestrādā reglamentā. Valdes locekļi atbalsta D.Čerkovska iniciatīvu.

S.Judkins intersējas par inventāra atgriešanu no aktīvo sportu beigušajiem sportistiem.

1. Treneru algas.

J.Liepiņš informē par 2017.gada budžetu. Informē, ka LSFP jāiesniedz sadalījums 2017.gada treneru algām.

A.Kalniņš piedāvā izskatīt katra trenera algu atsevišķi. Tiek analizēts katra trenera darbs un atalgojums, izstrādāts projekts 2017.gadam.

Valdes locekļi balso par piedāvāto algu projektu – vienbalsīgi.

1. Treneru atskaite.

M.Jefremenko, V.Cvetkovs, S.Judkins atskaitās par darbu un izklāsta plānus 2017.gada sezonai.

1. Dažādi.
	1. J.Liepiņš informē, ka LMPF ir uzņemta par juridisko biedru LPF (Latvijas Peldēšanas federācijā).
	2. Tiek izskatīts jautājums par sporta inventāra atjaunošanu.
	3. J.Liepiņš informē par kopsapulces sasaukšanu.
	4. J.Liepiņš informē, ka S.Judkinam jāsagatavo atskaite UIPM.

 J.Liepiņš slēdz Valdes sēdi.

Valdes sēdes beigas: plkst. 19:50.

Valdes sēdes vadītājs: J.Liepiņš

Protokolists: I.Kaņepa